Document ID: 31988R3480

Uredba Komisije (EGS) št. 3480/88
z dne 9. novembra 1988
o spremembi Uredbe (EGS) št. 1618/81 o določitvi osnovnih proizvodov, ki ne izpolnjujejo pogojev za predplačilo izvoznih nadomestil
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], nazadnje spremenjene z Uredbo (EGS) št. 2221/88 [2], in zlasti člena 16(6) Uredbe ter ustreznih predpisov drugih uredb o skupni ureditvi trga za kmetijske proizvode,
ob upoštevanju Uredbe Sveta (EGS) št. 565/80 z dne 4. marca 1980 o predplačilu izvoznih nadomestil za kmetijske proizvode [3], spremenjene z Uredbo (EGS) št. 2026/83 [4],
ker se člen 4(2) Uredbe (EGS) št. 565/80 uporablja za predelane proizvode in blago, pridobljeno iz osnovnih proizvodov, pod pogojem, da se postopek aktivnega oplemenitenja ne izključi za primerljive proizvode;
ker je z Uredbo Sveta (EGS) št. 2236/88 z dne 19. julija 1988 o začasnem prenehanju uporabe Uredbe (EGS) št. 866/84 o posebnih ukrepih v zvezi z izključitvijo mlečnih proizvodov iz postopka aktivnega oplemenitenja in nekaterih običajnih postopkov ravnanja z njimi [5] Svet odobril dopustitev postopka aktivnega oplemenitenja do konca tržnega leta 1988/89 za obravnavane proizvode in ker se v skladu s tem lahko za navedeno obdobje nadomestilo izplača vnaprej;
ker bi bilo zato treba posodobiti Uredbo Komisije (EGS) št. 1618/81 [6], nazadnje spremenjeno z Uredbo (EGS) št. 2880/84 [7], mlečni proizvodi pa bi se morali črtati s seznama osnovnih proizvodov, ki po tem postopku ne izpolnjujejo pogojev;
ker je z Uredbo Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [8], nazadnje spremenjeni z Uredbo (EGS) št. 3174/88 [9], Svet uvedel novo nomenklaturo blaga; ker bi bilo glede na to treba prilagoditi Uredbo (EGS) št. 1618/81;
ker so ukrepi, predvideni s to uredbo, v skladu z mnenji vseh zadevnih upravljalnih odborov,
SPREJELA NASLEDNJO UREDBO:
Člen 1
Uredba (EGS) št. 1618/84 se spremeni:
1. Člen 1 se nadomesti:
"Člen 1
Osnovni proizvodi, ki ne izpolnjujejo pogojev po postopku iz člena 4 Uredbe (EGS) št. 565/80, so navedeni v Prilogi.
Vendar se ti osnovni proizvodi izključijo samo, kadar so namenjeni za uporabo v predelavi proizvodov, navedenih:
(a) v Prilogi A k Uredbi (EGS) št. 2727/75, razen proizvodov, ki se uvrščajo pod tam navedeno oznako KN 2309;
(b) v členu 1(1)(c) Uredbe Sveta (EGS) št. 1418/76 [10]."
2. Prilogo nadomesti Priloga k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. novembra 1988

Labels: 3
4
17
6